L'Alcaldessa d'Alaquàs visita el barri de l'Ave Maria en l'última fase d'obres
08/04/2010

# L'Alcaldessa d'Alaquàs visita el barri de l'Ave Maria en l'última fase d'obres

*   08/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11960

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11960%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20visita%20el%20barri%20de%20l%27Ave%20Maria%20en%20l%27%C3%BAltima%20fase%20d%27obres)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11960/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11960/08042010img_4588_Form_4.jpg)](https://www.alaquas.org/ficheros/documentos/2010/2/11960/08042010img_4588_Form_10.jpg "<a href='https://www.alaquas.org/ficheros/documentos/2010/2/11960/08042010img_4588_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs visita el barri de l'Ave Maria en l'última fase d'obres</a>")

Les obres, finançades amb el Pla Zapatero, estaran finalitzades abans de l'inici de l'estiu

L'Alcaldessa d'Alaquàs, Elvira García Campos, ha realitzat una visita al barri de l'Ave Maria per supervisar personalment l'estat de les obres i conèixer de primera mà els treballs de rehabilitació que s'estan realitzant en aquesta zona de la ciutat. La primera edil ha volgut conèixer a més l'opinió dels veïns i veïnes del barri i ha intercanviat impressions respecte a l'evolució dels treballs.

Les obres de rehabilitació estan subvencionades en un 80% pel Fons Especial de l'Estat per a la Dinamització de l'Economia i el Treball, més conegut com el Pla Zapatero, que aportarà un total de 460.800 euros, del total de la inversió que té un cost aproximat de 576.000 euros. La intervenció urbanística ha suposat també la contractació de 29 veïns i veïnes d'Alaquàs.

La visita s'ha produït en la segona fase de les obres, després de finalitzar els treballs de rehabilitació de les cobertes de les vivendes que recauen al carrer Benito Montalt. S'han iniciat també els treballs de recuperació de les cobertes que donen a l'avinguda Blasco Ibáñez així com la pintura de tot l'edifici.

La rehabilitació d'aquest peculiar barri és un compromís de l'Ajuntament d'Alaquàs i ha estat des de fa més de 15 anys una aspiració col·lectiva dels propietaris i propietàries de les seues vivendes, que han participat activament en el projecte des dels seus inicis, reunint-se amb els tècnics de l'Ajuntament d'Alaquàs per aportar opinions i suggeriments i interessar-se per les obres.

Aquesta ha estat una actuació integral de tot l'edifici en què s'ha respectat la seua tipologia original així com els seus elements arquitectònics, per tal de conservar la seua estructura inicial i corregir les accions impròpies que s'hagen pogut ocasionar en els últims anys, combinant-les amb una proposta estètica més moderna i adaptada al disseny de les avingudes.